
Отчет за работата  на ОбСНВ и ПИЦ – Перник 2025 г.
Основните дейности на ОбСНВ и  екипа на  ПИЦ Перник са насочени към превенция употребата на наркотични вещества  чрез активното и целенасочено включване на училището и младите хора в дейности за информиране относно рисковете от употреба на психоактивни вещества, развиване на социални умения и компетенции, формиране на нагласи за здравословен начин на живот, повишаване на гражданската активност, както и предлагане на алтернативна ангажираност за свободното време.
Реализирани дейности

Програми и кампании, разработени и реализирани от Общински съвет по наркотични вещества и Превантивно-информационен център по зависимости към

Община Перник

1. Програми. Национални превантивни програми
Перник е един от градовете в България, в който през учебната 2020/2021 година стартира пилотното изпълнение на двете  Национални програми за превенция употребата на психоактивни вещества.  В  VI  СУ „Св. Св. Кирил и Методий“ “ бяха   програма „Кодово име „Живот“, насочена към ученици 5-7 клас, и  програма „От връстници за връстници“, обхващаща учениците от 8 до 11 клас. През учебната 2022/2023 година бе за завършен тригодишния  етап по НП с Кодово име „Живот“, а през 2023/2024 беше завършен четири годишния етап по НП „От връстници за връстници“.
През учебната 2024/2025 година, ПИЦ Перник стартира нов цикъл по двете Национални програми, 5-7 клас Кодово име „Живот“ в XII ОУ „Васил Левски“, а 8-11 клас „От връстници за връстници“ в VI СУ „Св. Св. Кирил и Методий“. В началото на учебната 2025/2026 година се продължаваща надграждаща работа по НП.
Програмите са разработени от екипи на Националния център по наркомании, съвместно с експертите  от Превантивно-информационните центрове в страната, и одобрени за прилагане от Министерство на здравеопазването и Министерство на образованието и науката И двете програми използват предимно интерактивни методи и подходи и са насочени към развиване на социални и личностни умения и формиране на нагласи за живот, свободен от зависимости.

Чрез интерактивни игри, работа в малки групи, обсъждане на казуси и видеа, учениците придобиват знания и развиват умения за справяне в рискови ситуации, свързани с употребата на наркотични вещества. Дискутират по важни за младите хора теми като приятелството, общуването с връстници и родители, начините за справяне с конфликтите и алтернативите на зависимостта. Чрез темите, включени в Програмите, учениците развиват своята емоционална интелигентност и умения как да разпознават, приемат и преработват по здравословен начин своите емоции.

2. Универсална превенция
Основна задача на ОбСНВ и ПИЦ е да търсят подходящи, атрактивни и иновативни форми и методи, с които да информират за опасностите от употребата на наркотични вещества, да развиват личностните и социални умения на подрастващите, да формират нагласи за здравословен начин на живот и предлагат позитивни алтернативни на рисковото поведение. В дейността си сред младите хора специалистите от ОбСНВ и ПИЦ се основават на принципите на позитивната превенция, концентрираща се върху засилване на протективните фактори, откриване на потенциала на личността и развиване на позитивните житейски умения у децата и младежите, както и откриване и подпомагане на резервите и потенциала на семейната и училищна среда. Превенцията на рисковото поведение сред подрастващите е водена и от разбирането за комплексна/интегративна превенция, предлагаща цялостен поглед върху различните форми на заплаха в годините на развитие на младия човек и върху подобряване на неговите житейски умения. Различните видове проблемно поведение – употреба на психоактивни вещества, хранителни разстройства, хазарт, прекомерно използване на социални мрежи и компютърни игри, насилие и агресия, престъпност, училищни неуспехи, са свързани помежду си. Причините за тях са сходни и следва да бъдат третирани като различни симптоми с един и същ източник на проблемите при тийнейджърите.
Проведени занимания по универсална превенция:

м. Януари

XIII ОУ „ Св. Св, Кирил и Методий “ – Детска полицейска академия

ПМГ „ Христо Смирненски“ – 10, 11 и 12 клас – Превенция на употреба и злоупотреба с ПАВ и филм „Писмо от Лора“; 5 клас – Агресия. Техники за справяне с агресията.

м. Февруари

XVI ОУ „ Св. Св. Кирил и Методий “ – 5а,б – Безопасен интернет, „Ден на розовата фланелка“
XIII ОУ „ Св. Св. Кирил и Методий “ - 5а,б - Безопасен интернет, „Ден на розовата фланелка“
XIII ОУ „ Св. Св. Кирил и Методий “ – 7 клас – Вреда от употребата на вейпинг устройства
IX СУ „ Темелко Ненков “ - 5а,б - Безопасен интернет, „Ден на розовата фланелка“
м. Март

VIII ОУ „ Кракра Пернишки “– 6 и 7 клас – „Вредата от вейпинг устройства “
VII ОУ „ Георги Сава Раковски “– 7 и 8 клас - „Вредата от вейпинг устройства “
V СУ „ П. Р. Славейков “ – 6, 7, 9, 10 и 11 клас - „Вредата от вейпинг устройства “
XI ОУ „ Елин Пелин “ -  7 клас - „Вредата от вейпинг устройства “
ОУ „Св. Иван Рилски“ – 6 клас - „Вредата от вейпинг устройства “
м. Април

ГПЧЕ „Симеон Радев“ – 8 и 9 клас – „Употреба и злоупотреба с вейпинг устройства и ПАВ“; филм „Защо Аз“

XI ОУ „ Елин Пелин “ – 6 клас - „Вредата от вейпинг устройства “

ТПГ „Мария Кюри“ – 8, 9 и 10 клас – „Употреба и злоупотреба с ПАВ“
м. Май

СУ„ Св. Св. Кирил и Методий“, град Земен – 7, 8, 9, 10 и 11 клас – филм „Защо Аз“, дискусия на тема „Употреба и злоупотреба с ПАВ“
м. Юни

ПГОТ „Св. Иван Рилски “ – обучение на училищни специалисти – „Вредата от вейпинг устройства и наркотични вещества“, съвместно с ОВ към МКБППМН

м. Октомври

ПГТС „Арх. Йордан Миланов“ – 8 клас – Фентанил, „Употреба и злоупотреба с ПАВ“; 12 клас – „Предпазване на младите хора от престъпления. Превенция на употребата на ПАВ“, съвместно с ИДПС 2 РУ.
ПГИ – 8 клас – „Превенция и ограничаване на агресивното поведение сред учениците“; 9 клас – „проблемните ученици“
СУ „Св. Св. Кирил и Методий“, град Радомир – 10 клас – „Ден на психичното здраве“, „Употреба и злоупотреба с ПАВ“

м. Ноември

ПГИ – 9 клас – Проблемни ученици
ПМГ „Христо Смирненски“ – 6 клас – „Превантивно ограничаване на агресивното поведение“; 7 клас – „Традиции и обичаи“; 8 клас – „Интернет агресия“, „Проблемните ученици. Как да им помогнем, вместо да воюваме с тях“

V СУ „ П. Р. Славейков “ – 12 клас – „Превенция на употребата на ПАВ“, с гост лектор Петю Петков

ТПГ „Мария Кюри“ – 8 и 10 клас – „Тютюнопушенето – модерната болест“

X ОУ „Алеко Константинов “-  7 клас – „Енергийни напитки, състав, ползи, вреда “

СУ „Св. Св. Кирил и Методий“, град Радомир – 11 и 12 клас – „Употреба на ПАВ, злоупотреба на алкохол“

м. Декември

ОУ „Св. Климент Охридски“, с. Кладница – от 1 до 4 клас – „Емоции и чувства“
ПГИ – 8 клас – „Превенция и ограничаване на агресивното поведение“

XII ОУ „Васил Левски “– 5 клас – Детска полицейска академия. Как да се предпазим от външния свят, съвместно с ИДПС 1 РУ
3. Лятна програма за работа с деца, съвместно с МКБППМН Перник
Програмата се реализира в два етапа в рамките на два месеца , като стартира на 02 юли и приключи на 08 август.
В рамките на първия етап от програмата (месец юли 2025г.) бяха реализирани следните занятия:
· Творческо ателие – изработване на декоративни свещи

· Творческо ателие – изработване на керамични фигурки

· Спортни занимания на открито – градски парк

· Декупаж върху дървени кутии

· Моята лятна градина – засаждане на цвята

През втория етап (месец август) заниманията бяха:

· „Открий библиотеката“ – учи и играй, библиотечен тур с интерактивни игри

· Творческо ателие – декупаж на дървени касички

· Спорт на открито за всички -  градски парк

· Посещение на културни и исторически забележителности в гр. Перник – Минна дирекция, Мемориала на миньорския труд и изложбата на Първолета Маджарска

· Ваканция в музея – занимания по грънчарство

През месец август спорт за всички на открито пред Двореца на културата.

4. Кампании
Съгласно Плана за работа на ОбСНВ и ПИЦ в рамките на календарната година се реализират три кампании. През първата седмица на месец февруари се отбелязва деня за безопасен интернет, а в края на месеца се отбеляза „Ден на розовата тениска“ – „Не на тормоза в училище, но не за един ден“.
По повод 26 юни 2025 година – „Международен ден на борба със злоупотреба с наркотици и наркотрафик“ – експерти ПИЦ и секретар ОбСНВ, разпространиха информационни материали и брошури, също така бе организиран „Ден на отворените врати“ под мотото „Силата е в избора“.
По повод 10 октомври 2025 година – „Световен ден на психичното здраве“, експерти ПИЦ и секретар ОбСНВ, организираха и участваха в „Предай щафетата“, както и дискусия с учениците от 12 клас в град Радомир.
Експертите от Превантивно – информационен център и Секретар ОбСНВ провеждаха и също така правеха домашни посещения на деца с рисково поведение.

С цел превенция бяха проведени лекции/беседи в училищата на територията на Област Перник.

ОбСНВ и ПИЦ Перник, участваха активно при организиране и провеждане на спортни мероприятия с гл. експерт по спорт към Община Перник.

